කථනය කැළුම් ශ්‍රීමාල්ගෙනි.රූපවාහිනී මාධ්‍යවේදී හරීන්ද්‍ර ජයලාල් විසින් රචනා කරන ලද කෘති දෙකක් පසුගිය දා ප්‍රකාශයට පත් කෙරිණි.එහි පළමු වැන්න ‘ආකර්ශනීය ලෙස කතා කිරීමේ සහ කථා පැවැත්වීමේ ක්‍රම’ නම් කෘතියේ නිවැරදිව, නිරවුල්ව, නිර්මාණාත්මකව සහ ආකර්ශනීය ලෙස කථා කිරීම සහ කතා පැවැත්වීමට පුහුණු වීමට අපේක්‍ෂා කරන, සමාජයේ සියලු තරාතිරමේ මෙන්ම විවිධ වයස් මට්ටම්වල පිරිස් ඉලක්ක කර රචනා කර තිබේ.අ.පො. ස. සාමාන්‍ය පෙළ, උසස් පෙළ විභාග මෙන්ම විශ්ව විද්‍යාල සන්නිවේදනය සහ මාධ්‍ය අධ්‍යයනය විෂය හදාරන සිසුන් ඉලක්ක කර රචිත අනෙක් කෘතිය ‘සන්නිවේදනය සහ මාධ්‍ය අධ්‍යයනය’ නමින් එළි දක්වා ඇත.ශ්‍රී ජයවර්ධනපුර විශ්ව විද්‍යාලයෙන් දර්ශනය හා මනෝ විද්‍යාව පිළිබඳ විශේෂවේදී උපාධියත්, කැලණිය විශ්ව විද්‍යාලයෙන් ජනසන්නිවේදනය පිළිබඳ ශාස්ත්‍රපති උපාධියත් හිමිකරගෙන සිටින හරීන්ද්‍ර සම්මාන ලාභී රූපවාහිනී නිවේදකයෙකි.